विदेशी डेलीगेट्स ने निशात बाग में कश्मीरी ड्रेस पहनकर फोटो खिंचवाए, सुबह योग किया
Jammu Kashmir Srinagar G20 Meeting Update. Follow G20 Tourism Working Group Meeting Latest Analysis, Reports and Latest News Headlines On Dainik Bhaskar (दैनिक भास्कर)
श्रीनगर में G20 टूरिज्म वर्किंग ग्रुप (TWG) की मीटिंग का आज तीसरा और आखिरी दिन है। तीसरे दिन की शुरुआत डेलीगेट्स ने योगा और स्पोर्ट्स के साथ की। इसके बाद ये डेलीगेट्स निशात बाग गए, जहां उन्होंने कश्मीरी ड्रेस पहनकर फोटो सेशन करवाया।
TWG की तीसरी बैठक के दौरान मंगलवार को G20 डेलिगेट्स ने क्राफ्ट मार्केट से खरीदारी की। दूसरे दिन की मीटिंग के दौरान जम्मू- कश्मीर के LG मनोज सिन्हा ने कहा कि जम्मू-कश्मीर जल्द ही दुनिया के टॉप 50 टूरिस्ट प्लेस में जगह बना लेगा।
देखिए G20 टूरिज्म वर्किंग ग्रुप तीसरे दिन की कुछ तस्वीरें...
5 देशों ने नहीं लिया हिस्सा
इस मीटिंग में 5 देश चीन, सऊदी अरब, तुर्किये, इंडोनेशिया और इजिप्ट शामिल नहीं हुए, लेकिन कश्मीर के युवाओं को पूरा भरोसा है कि इस मीटिंग के बाद कश्मीर में फॉरेन टूरिस्ट की तादाद काफी तेजी से बढ़ेगी। श्रीनगर में चल रहे G20 टूरिज्म वर्किंग ग्रुप की मीटिंग में 29 देशों के 61 डेलीगेट्स शामिल हुए हैं।
इसके पहले 22 मई को श्रीनगर पहुंचे अन्य विदेशी डेलिगेट्स का एयरपोर्ट पर पारंपरिक वेशभूषा में कश्मीरी युवतियों ने स्वागत किया था।
कश्मीर में G20 मीटिंग से जुड़ी ये खबरें भी पढ़ें...
उपराज्यपाल सिन्हा बोले- पड़ोसी देश ने छीनी कश्मीर की शांति
श्रीनगर में G20 टूरिज्म वर्किंग ग्रुप की दूसरे दिन की मीटिंग में LG मनोज सिन्हा ने नाम लिए बिना पाकिस्तान पर निशाना साधा। उन्होंने कहा कि जम्मू-कश्मीर हमेशा से नॉलेज और लुभावने नजारों का केंद्र रहा है। 30 सालों से इसकी शांति पड़ोसी देशों की तरफ से फैलाए गए आतंक की वजह से प्रभावित हुई है। पढ़ें पूरी खबर...
G20 के पहले दिन विदेशी मेहमान डल झील में शिकारा से घूमे
कश्मीर के श्रीनगर में G-20 टूरिज्म वर्किंग ग्रुप की मीटिंग के पहले दिन बैठक के बाद रात में डेलिगेट्स ने डल झील का भ्रमण किया। विदेशी मेहमान कश्मीर की फेमस शिकारा नाव में भी बैठे। इस बैठक में विदेश से आए मेहमानों के अलावा साउथ एक्टर रामचरण तेजा भी शामिल हुए। पढ़ें पूरी खबर...